Li Nina

Li Nina (; s. 10. tammikuuta 1983 Benxi) on kiinalainen freestylehiihtäjä. Hän voitti hypyissä kolme maailmanmestaruutta ja saavutti kahdesti olympiahopeaa.

Li osallistui olympialaisiin neljä kertaa. Salt Lake Cityssä 2002 hän sijoittui viidenneksi, Torinossa 2006 ja Vancouverissa 2010 hän saavutti hopeaa edellään ensin sveitsiläinen Evelyne Leu ja jälkimmäisellä kerralla australialainen Lydia Lassila, ja Sotšissa 2014 hän sijoittui neljänneksi. Maailmanmestaruuskilpailuihin Li osallistui viisi kertaa. Whistlerissä 2001 hän sijoittui hypyissä 15:nneksi ja Deer Valleyssa 2003 11:nneksi. Rukalla 2005, Madonna di Campigliossa 2007 ja Inawashirossa 2009 hän voitti kultaa.

Li kilpaili maailmancupissa vuosina 2001–2014. Hän voitti hypyissä 18 osakilpailua, joista ensimmäisen helmikuussa 2004 ja viimeisen tammikuussa 2014. Hän voitti hyppyjen maailmancupin kokonaiskilpailun kausilla 2004–2005, 2009–2010 ja 2013–2014 sekä freestylehiihdon kokonaiscupin kausilla 2004–2005 ja 2009–2010.

Lähteet 

Kiinalaiset freestylehiihtäjät
Kiinalaiset olympiamitalistit
Vuonna 1983 syntyneet
Elävät henkilöt